கேள்வி: மார்க் திரோடன் - கல்வி மற்றும் தொழில் பற்றி நீங்கள் என்ன அறிந்துள்ளீர்கள்?
பதில்: திரோடன் கேம்பிரிச்சுப் பல்கலைக்கழகம் இளநிலைப் பட்டம் (கணிதம்) மற்றும் கணிதத்தில் மேம்பட்ட படிப்புக்கான சான்றிதழ் (பகுதி III) ஆகிய இரண்டையும் பெற்றார். பின்னர் கேம்பிரிச்சுப் பல்கலைக்கழகத்தில் இளங்கலை பட்டதாரிகளை ஆய்வு செய்து மேற்பார்வையிட்டார். 1992 இல், திரோடன் தனது முனைவர் பட்ட ஆராய்ச்சியில் சேர்வதற்காக அமெரிக்கா சென்றார். அங்கு பிரௌன் பல்கலைக்கழகம் 1995இல் முனைவர் பட்டம் பெற்றார். பட்டம் பெற்ற பிறகு மாசாச்சூசெட்சு தொழில்நுட்பக் கழகம் இரண்டு வருடங்களும், ''கேஸ் வெஸ்டர்ன் ரிசர்வ்'' பல்கலைக்கழகத்தில் இரண்டு வருடங்களும் ஆராய்ச்சி உதவியாளராகப் பணியாற்றினார். 2000 முதல் 2009 வரை, திரோடன் சிரக்கியூஸ் பல்கலைக்கழகம் ஆசிரிய உறுப்பினராகவும், 2005 முதல் 2009 வரை முன்னாள் மாணவர் பேராசிரியராகவும் இருந்தார்.
கேள்வி: மார்க் திரோடன் - ஆராய்ச்சி பற்றி விளக்கவும்.
பதில்: குவாண்டம் புலக்கோட்பாடு, பொதுச் சார்புக் கோட்பாடு மற்றும் சூப்பர்ஸ்ட்ரிங் கோட்பாடுகளின் அண்டவியல் தாக்கங்கள் மார்க் திரோடனின் முக்கிய ஆராய்ச்சி பகுதிகள் ஆகும். இவர், சீன் கரோல் என்பவருடன், சாதாரண களக் கோட்பாடுகளில் இடவியல் குறைபாடுகளின் புதிய வகுப்பை அறிமுகப்படுத்தினார். கோட்பாட்டு ஆய்வுகள் மற்றும் ஆரம்பகால அண்டம் புரிந்துகொள்வதில் இவரது பணி அறிவியல் சமூகத்தால் பரவலாக மேற்கோள் காட்டப்பட்டு நம்பப்படுகிறது.